**Centrálny register evidencie umeleckej činnosti (CREUČ) - Harmonogram kontrol zaevidovaných výstupov, opráv, pripájanie chýbajúcich podkladov** **spracovateľmi a kontrola evidovaných výstupov odbornými garantmi VŠ**

**31.1.2018 o 24:00 hod. ukončenie evidencie** umeleckých výstupov v rámci vykazovacieho obdobia 2017 **spracovateľmi z AK (adminuni).** Po tejto hodine bude systém pre evidenciu uzatvorený a ukončí sa možnosť zaevidovať umelecké výkony za vykazovacie obdobie 2017 v CREUČ (v z zmysle zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, v znení zákona č. 455/2012 Z.z.). Nebude možné vkladať žiadne nové záznamy ani zaevidované záznamy kompletne po obsahovej stránke prepisovať.

**Do 31.1.2018** v zmysle metodických pokynov pre rok 2017 je dôležité skontrolovať **správnosť zvoleného formulára** v jednotlivých druhoch umeleckej činnosti týkajúce sa diela, podujatia, autorského výstupu a interpretačného výkonu v zmysle metodických pokynov 2017 – Manuál časť 5, str. 4 -7; (v spornom prípade konzultovať s odborným garantom VŠ).

**Do 31.1.2018 do 24:00 hod. je možné zadávať Návrhy na zaradenie do zoznamov renomovanosti podujatí a inštitúcií v zmysle metodických pokynov** pre rok 2017**.** Predmetné tabuľky: Návrhy podujatí pre renomovanosť a Návrhy inštitúcií pre renomovanosť sa do 31. 1. 2018 nachádzajú v záhlaví evidenčných formulárov.

Pri kontrole kategorizácie zaevidovaného výstupu porovnáva spracovateľ umeleckej činnosti údaje so zoznamom renomovaných inštitúcií a podujatí platnými pre rok 2017.

**Návrhy podujatí a inštitúcií na zaradenie do zoznamu renomovanosti zadané do 31.1.2018 budú posúdené Odborným hodnotiteľským orgánom prevádzkovateľa registra pre CREUČ. V opodstatnenom prípade budú zaradené do ročnej aktualizácie zoznamov renomovanosti pre potreby kategorizácie zverejnených výstupov umeleckej činnosti vysokých škôl. Aktualizovaný zoznam renomovaných podujatí a inštitúcií bude zverejnený na portáli CREPČ/CREUČ na adrese:** [**http://crepc.sk/**](http://crepc.sk/) **v ponuke Pokyny CREUČ. (Kritériá pre posudzovanie renomovanosti sú uvedené v materiáloch Pravidlá evidencie v CREUČ – príslušný druh umeleckej činnosti. Metodické pokyny – vykazovacie obdobie 2017, časť 4. 3 Predkladanie návrhov do zoznamu renomovanosti a technický postup v Manuáli - evidovanie umeleckých výstupov v CREUČ. Metodické pokyny – vykazovacie obdobie 2017, 5.3.1 Návrhy na zaradenie do zoznamu renomovanosti, str.8).**

**Od 29.1.2018 od 10:00 hod. do 19.2.2018 do 16:00 hod**. budú mať aktivované prístupové práva **odborní garanti za VŠ** (admingar) – po zaevidovaní záznamov spracovateľom EUCA má prístup k výstupom na úrovni čítania, má prístup k priloženej dokumentácii, vrátane UPCH autora, dáva návrhy na úpravu a opravu záznamu a adekvátnosť pripojenej dokumentácie záznamov voľbou tlačidla “Návrh na úpravu“. Takisto môže pomocou príslušných tlačidiel stiahnuť PDF formát záznamu a prílohy k záznamu. Odborný garant za VŠ pri kontrole umeleckých výstupov CREUČ 2017 spolupracuje so spracovateľom z akademickej knižnice danej VŠ. **Pri evidovaných výstupoch je potrebné skontrolovať splnenie podmienky 100% pracovného úväzku zamestnanca VŠ a dennú formu štúdia študentov študijných programov tretieho stupňa štúdia v čase konania výstupu. Pri nesplnení tejto podmienky môže MŠVVaŠ SR pristúpiť k sankciám.**

**Od 1.2.2018 od 10:00 hod. do 19.2.2018 do 16:00 hod. bude možné spracovateľom z akademických knižníc a povereným osobám (adminuni),** ktoré evidovali umelecké výstupy, realizovať **kontroly, opravy, úpravy, prípadne vymazanie duplicitných alebo nesprávne zaevidovaných záznamov, pripájanie chýbajúcej sprievodnej dokumentácie a umelecko–pedagogickú charakteristiku autora. Pri evidovaných výstupoch je potrebné skontrolovať splnenie podmienky 100% pracovného úväzku zamestnanca VŠ a dennú formu štúdia študentov študijných programov tretieho stupňa štúdia v čase konania výstupu.**

Pri podkladoch je potrebné overiť aj platnosť a relevantnosť zadaných internetových odkazov ku každému záznamu, v ktorom sa odkaz nachádza. Odporúčame nasnímať celú obrazovku zverejneného výkonu na internete formou screenshotu (s čitateľnou URL adresou webovej stránky), v ktorom bude jednoznačne uvedené meno autora, podujatie alebo vykazované dielo, interpretačný výkon alebo autorský výstup, dátum zverejnenia a inštitúcia. **Nasnímané obrazovky stránok z webu je potrebné priložiť formou prílohy do príslušného poľa evidenčného formuláru pre daný záznam.**

Pri kontrole ostatnej priloženej dokumentácie treba overiť všetky požadované údaje uvedené vyššie. **Záznamy bez pripojenej relevantnej a jednoznačne vypovedajúcej dokumentácie, nebudú zaradené do ďalšieho hodnotenia a procesu verifikácie** (podrobne: Manuál - evidovanie umeleckých výstupov v CREUČ. Metodické pokyny – vykazovacie obdobie 2017, 5. 4 Dokumentácia predkladaná autorom výstupu umeleckej činnosti, str.9).

**Dňa 19.2.2018 o 16:00 hod. bude uzatvorený prístup pre spracovateľov (adminuni) a odborných garantov (admingar) z VŠ.**

**Po 19.2.2018** budú vygenerované predbežné štatistické výstupy za rok 2017.

Bratislava, 29.1.2018